5,10-Metilenatetrahidrofolat

5,10-Metilenatetrahidrofolat (N5,N10-Metilenatetrahidrofolat; 5,10-CH2-THF) ialah sebuah kofaktor dalam beberapa tindak balas biokimia. Ia wujud sebagai bentuk diastereoisomer [6R]-5,10-metilena-THF dalam semula jadi.

Sebagai molekul perantara metabolisme karbon tunggal, 5,10-CH2-THF bertukar menjadi 5-metilenatetrahidrofolat, 5-formiltetraidrofolat dan meteniltetrahidrofolat. Ia merupakan substrat enzim metilenatetrahidrofolat reduktase (MTHFR). Ia biasanya dihasilkan oleh tindak balas tetrahidrofolat dengan asid amino serina yang dimangkinkan oleh enzim serina hidroksimetiltransferase.

Fungsi
Molekul setara formaldehid
Metilenatetrahidrofolat ialah sumber molekul setara formaldehid atau CH22+ dalam sintesis biologi. Ia juga merupakan molekul perantara dalam penyahtoksikan formaldehid.

Biosintesis pirimidina
Ia merupakan penderma atom karbon tunggal kepada timidilat sintase bagi pemetilan 2-deoksi-uridina-5-monofosfat (dUMP) kepada 2-deoksi-timidina-5-monofosfat (dTMP). Koenzim ini adalah perlu bagi biosintesis timidina, dan merupakan penderma atom karbon tunggal dalam tindak balas TS dan timidilat sintase (FAD).

Pemodulat biologi
[6R]-5,10-metilena-THF ialah pemodulat biologi yang terbukti menguatkan kesan antitumor sitotoksik fluorourasil (5-FU), dan dapat melangkaui laluan metabolisme yang perlu dilalui folat lain (seperti leukovorin) untuk menjadi aktif. Metabolit aktif ini sedang dinilai dalam ujian klinikal bagi pesakit barah kolorektum sebagai ubat gandingan dengan 5-FU.

Lihat juga
 5,10-Meteniltetrahidrofolat

Rujukan

Category:Folat
Category:Koenzim